recursal/SuperWikiNEXT-32B huggingface dataset:
**Jakub** môže byť:
-Kokot
-Nedorobeny skurveny picus
-manipulator (myslí si že mu to ide ale všetci vieme že nie)
-velmi nekvalitný stalker

Ako spoznáte že sa bavíte s Jakub bez toho, aby ste sa spýtali na jeho meno?

Môžete si myslieť že to je veľmi namáhavé ale je tu pár hlavných bodov, podľa ktorých ho spoznáte na 99.9%

-vyzerajú jak hovno
-majú ego až na mesiac
-myslia si ze všetko je o nich
-myslia si že sú do nich všetci zamilovaní a posadnutí

Je veľmi potrebné pre vaše mentálne zdravie, že ak niekde stretnete jakuba pôjdete preč čo najrýchlejšie to ide a už nikdy ho nebudete kontaktovať.

Ak ste mali skúsenosti s Jakubom veľmi ma to mrzí a modlím sa pre vaše mentálne zdravie

Pozri aj
--------

* Jakubko
* Jakubka
* Jakubek
* Kubo

Symbol rozcestiaSymbol rozcestia

*Toto je rozlišovacia stránka. Obsahuje rozličné významy uvedeného hesla.*

Ak ste sa sem dostali cez odkaz v článku, prosím, vráťte sa a opravte ho tak, aby odkazoval priamo na najvhodnejší význam.
**Nadežda Petrovićová** (cyrilikou: *Надежда Петровић* ; \* 12. október 1873, Čačak, Srbsko – † 3. apríl 1915, Valjevo) bola najvýznamnejšia srbská maliarka z konca  19. storočia a počiatku 20. storočia. Jej diela patria do expresionizmu a fauvizmu a poukazujú na abstraktné maliarstvo.

Životopis
---------

S rodinou sa roku 1884 presídlila do Belehradu. Tu ukončila Vyššiu ženskú školu roku 1891 a nasledovného roku zložila skúšku pre odbornú učiteľku výtvarnej výchovy na stredných školách a stáva sa žiačkou v ateliéri Djordja Krstića a navštevuje školu Cyrila Kutlíka. Od roku 1898 školí sa v Mníchove v ateliéri Antona Ažbeho.

Prvýkrát samostatne vystavovala roku 1900 v Belehrade a od roku 1901 do roku 1912 sa zúčastňuje na výstavách v Ľubľane, Paríži, Záhrebe a Ríme. Roku 1912 otvára v Belehrade maliarsku školu a zúčastňuje sa na štvrtej juhoslovanskej výstave. Zúčastňuje sa na Prvej balkánskej vojne a so srbským vojskom je znovu v rokoch 1913 a 1914 až o rok neskôr umiera na týfus vo Valjeve v Srbsku.

Dielo
-----

Dielo Nadeždy Petrovićovej možno rozvrhnúť do: mníchovského obdobia (1898- 1903), srbského obdobia (1903- 1910), parížskeho obdobia (1910- 1912) a vojnového obdobia (1912- 1915). Maľba Nadeždy Petrovićovej uvádza srbské umenie do dianí v súčasnom európskom umení. Nadežda drží krok s európskym expresionizmom a približuje sa vtedy ešte sčasti neafirmovanému abstraktnému maliarstvu.

Literatúra
----------

* Slikarski pravci XX veka, Lazar Trifunović, Beograd, 1981
* Enciklopedija likovnih umjetnosti, L.Z. FNRJ, Zagreb 1959
* Mala prosvetina enciklopedija, Beograd, 1959
* *Tento článok je čiastočný alebo úplný preklad článku Надежда Петровић na srbskej Wikipédii (číslo revízie nebolo určené).*

Iné projekty
------------

Commons
* Spolupracuj na Commons Commons ponúka multimediálne súbory na tému **Nadežda Petrovićová**

Externé odkazy
--------------

* Umelecká galérija "Надежда Петровић" Čačak, Srbsko

Autoritné údaje: * BnF: 119915606
* GND: 118967169
* ISNI: 0000 0001 0858 028X
* LCCN: nr88009769
* NK ČR: jx20051110003
* ULAN: 500323963
* VIAF: 62348524
* WorldCat: lccn-nr88009769
**Stránka** (staršie aj **Stráňka**) je vodný tok na Podunajskej nížine, preteká územím okresu Zlaté Moravce. Je to pravostranný prítok Pelúska a meria 16,5 km. Pod obcou Zlatno napája dva malé rybníky, ďalšiu vodnú nádrž napája pod obcou Mankovce. Následne preteká územím s výraznou eróznou činnosťou zrážkovej vody, ktorá najmä na pravom brehu vytvorila početné výmole. 

*Prameň:* v pohorí Tribeč na juhozápadných svahoch Javorového vrchu (730,6 m n. m.) v nadmorskej výške okolo 560 m n. m.

*Smer toku:* na hornom toku na juhojuhovýchod, pod obcou Zlatno sa stáča viac na juh, na dolnom toku opäť na juhojuhovýchod

*Geomorfologické celky:* 1.Tribeč, podcelok Veľký Tribeč, časť Zlatnianske predhorie, 2.Podunajská pahorkatina, podcelok Žitavská pahorkatina, časť Žitavská niva

*Prítoky:* sprava Hradský potok, zľava Zorkov potok

*Ústie:* do Pelúska severovýchodne od obce Tesáre nad Žitavou, v priestore Žitavskej nivy v nadmorskej výške okolo 169 m n. m.

*Obce:* Zlatno a Mankovce

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2023-10-06]. Dostupné online.
2. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-10-06]. Dostupné online.
3. ↑   *Mapový portál HIKING.SK* [online]. Denník N, [cit. 2023-10-06]. Dostupné online.

| * z
* d
* u
Vodné toky v povodí **Stránky** a **Pelúska** |
| --- |
| *Stránka/Pelúsok* → *Žitava* → *Nitra* → *Váh* → *Dunaj* |
| Vodné toky | 
* Bolkov
* Gajdy
* Hradský potok
* Jarok
* Kakanova bukovina
* Kalný potok
* Kutnianska bukovina
* Na pánkovych lúčkach
* **Pelúsok**
* **Stránka**
* Závozná
* Zorkov potok

 |
| Vodné plochy | 
* Vodná nádrž Lovce
* Vodná nádrž Mankovce

 |
**Kongres Spojených štátov** je zákonodarný orgán USA. Skladá sa z dvoch komôr:

* Snemovne reprezentantov
* Senátu

Podľa článku l, odd. 1 Ústavy Spojených štátov amerických "Všetka zákonodarná moc uvedená v ústave patrí Kongresu Spojených štátov, ktorý sa skladá zo Senátu a Snemovne reprezentantov". 

Na základe ustanovení 2. oddielu 20. dodatku Ústavy USA sa Kongres schádza na svoju schôdzku najmenej raz do roka, a ak sa zákonom nestanoví iný dátum, jeho zasadnutie sa začína napoludnie 3. januára. Funkčné obdobie Kongresu trvá dva roky. Začína sa v januári po roku, v ktorom sa konali všeobecné voľby, a rozdeľuje sa na dve zasadania.

Ústava USA oprávňuje každú zo snemovní, aby si samostatne stanovila vlastný rokovací poriadok. V súlade s tým si Snemovňa reprezentantov prijíma vlastný rokovací poriadok vždy v prvý deň nového zasadania Kongresu. Senát, ktorý sa sám pokladá za stále činný orgán, pracuje na základe stáleho rokovacieho poriadku, ktorý iba občas novelizuje. 

Na rozdiel od iných parlamentov postavenie Senátu a Snemovne reprezentantov v zákonodarnom procese je úplne rovnaké (s výnimkou výlučného oprávnenia snemovne, Kirckpatrick v. Preiser, 394 U.S. 526 (1969) predkladať návrhy finančných zákonov) a obe snemovne majú aj takmer zhodné právomoci. Preto nie je správne rozdeľovať ich na tzv. "dolnú" a "hornú" komoru. 

Najdôležitejšou funkciou Kongresu je jeho zákonodarná činnosť. Právomoci Senátu sú však o niečo širšie, pretože na základe jeho "odporúčania a súhlasu" prezident uzatvára medzinárodné zmluvy a menuje štátnych úradníkov. Pri ústavnej žalobe voči federálnym úradníkom (impeachment) má Snemovňa reprezentantov postavenie žalobcu (postavenie podobné postaveniu veľkej poroty v trestných procesoch) a Senát má postavenie sudcu, ktorý rozhoduje. Obe snemovne sa schádzajú na spoločné zasadanie 6. januára v roku nasledujúcom po roku, v ktorom sa konali voľby prezidenta, aby spočítali hlasy voliteľov. Ak sa žiadnemu z kandidátov na funkciu prezidenta ani viceprezidenta nepodarí získať väčšinu hlasov všetkých voliteľov, volí prezidenta Snemovňa reprezentantov spomedzi troch kandidátov, ktorí dostali najväčší počet hlasov voliteľov. Senát volí viceprezidenta spomedzi dvoch kandidátov, ktorí tiež získali najväčší počet hlasov voliteľov.

Poznámky
--------

1. ↑  Nezávislí senátori (Angus King, Bernie Sanders a senátorka Kyrsten Sinemová) nie sú členmi Demokratickej strany, no formálne sa k nej zaraďujú.

Literatúra
----------

* KRESÁK, Peter: *Kongres USA.* Bratislava : Právnická fakulta UK, 1993, 306 s. ISBN 80-7160-040-7

Iné projekty
------------

Commons
* Spolupracuj na Commons Commons ponúka multimediálne súbory na tému **Kongres Spojených štátov**
**Living Shangri-la** je mrakodrap so zmiešaným využitím nachádzajúci sa v downtowne kanadského mesta Vancouver. Je najvyššou budovou v regionálnom okrese Metro Vancouver a 11. najvyššou v Kanade. V tejto 62-poschodovej budove sa na prvých 15 poschodiach nachádza päťhviezdičkový hotel, vo zvyšných poschodiach sú kondomíniá. Na prízemí budovy je sauna, obchod s potravinami, verejná expozícia Vancouver Art Gallery a priestory na vystavovanie sochárskych umeleckých diel.

Na základe dohody bol na náklady developera kostol Coastal Church, postavený v roku 1919 a nachádzajúci sa pri západnej strane budovy, zrekonštruovaný za 4,4 mil. C$.

Hotel
-----

Päťhviezdičkový **Shangri-La Hotel Vancouver** je súčasťou hotelového reťazca Shangri-La Hotels and Resorts. Je umiestnený na prvých 15. poschodiach a má 127 izieb (vrátane prezidentského apartmánu na 15. poschodí). Je prvým hotelom tohto reťazca v Severnej Amerike. V hoteli nie je 13. poschodie. V priestoroch patriacich hotelu sú reštaurácie, obchody a sauna.

Obytná zóna
-----------

V obytnej zóne je celkovo 307 kondomínií. Na 16. až 43. poschodí sa ich nachádza 234, na 44. až 60. poschodí ich je 63 (tieto majú súkromný prístup), na 61. poschodí sú tri penthousy.

Výstavba
--------

Tento projekt si vyžiadal 3,1 milióna človekohodín, prepravu zeminy v objeme 15 000 nákladných áut, 51 000 m3 betónu a 7 000 ton betonárskej ocele. Počas najvyššej stavebnej aktivity pracovalo na stavbe 1 000 robotníkov, ktorí pracovali tempom jedného dokončeného poschodia za týždeň. Tento mrakodrap má najhlbšie základy (26 metrov) zo všetkých stavieb vo Vancouveri a od októbra 2007 je oficiálne najvyššou stavbou v meste. Celkové náklady na dokončenie tejto stavby dosiahli 350 miliónov C$.

Víchrica 15. januára 2008 strhla neupevnené stavebné materiály zo stavby do ulíc pod ňou. Tieto poškodili zaparkované vozidlá, no nedošlo k žiadnym zraneniam. Susedná budova patriaca plynárenskej spoločnosti Terasen Gas bola počas búrky tiež poškodená. Polícia po búrke uzatvorila ulicu West Georgia Street na vyše dvanásť hodín.

Referencie
----------

1. 1 2 3 4 5   *Living Shangri-La* [online]. Emporis.com, [cit. 2010-05-06]. Dostupné online. (po anglicky)
2. ↑   *Vancouver wants answers on windstorm damage* [online]. CBC News, 2008-01-16, [cit. 2010-05-06]. Dostupné online. (po anglicky)

Pozri aj
--------

* Zoznam najvyšších budov vo Vancouveri

Externé odkazy
--------------

* Oficiálna stránka budovy (po anglicky)
* Oficiálna stránka hotela (po anglicky)
* Článok o budove na Skyscrapernews.com (po anglicky)

| Rekordy |
| --- |
| Predchodca**One Wall Centre150 m** | **Najvyššia budova Vancouveru****Living Shangri-La**2008-dnes201 m | Nástupca**-** |
Lobečská skála
**Lobečská skála** je pieskovcová skala, ktorá sa nachádza severne od mesta Kralupy nad Vltavou, na ľavom brehu rieky Vltavy. Ide o súčasť karbónskeho masívu v oblasti kladensko-rakovníckej a Mšensko-Roudnickej panvy. a je rovnakého geologického zloženia, ako blízky Hostibejk.

Popis územia
------------

Erózia tu časom vytvorila v pieskovcových blokoch a skalách rozsiahle neobvyklé útvary, nie nepodobné skalným mestám. V skale sú vyrazené od roku 1850 tri železničné tunely (tzv. Nelahozeveský I, II a III) na trati 090 (teraz súčasť prvého tranzitného koridoru), súbežne pozdĺž rieky vedie červeno značený turistický chodník tzv. Dvořákova stezka, ktorá je súčasťou európskej diaľkovej turistickej trasy E10.

Neďaleký skalný masív Hostibejk, ktorý sa nachádza bližšie ku Kralupom, je vyhlásený ako prírodná pamiatka.

Referencie
----------

1. 1 2  Jan Vítek: Karbon nie je len uhlie[nefunkčný odkaz], Verejná správa 26/2007

Iné projekty
------------

Commons
* Spolupracuj na Commons Commons ponúka multimediálne súbory na tému **Lobečská skála**

Externé odkazy
--------------

* Popis lokality Lobečská skala na Českej geologickej službe

Zdroj
-----

*Tento článok je čiastočný alebo úplný preklad článku Lobečská skála na českej Wikipédii.*
**`locate`** je unixový nástroj, ktorý slúži na vyhľadanie súborov v súborovom systéme. Vyhľadáva vo vopred vytvorenej databáze (indexe) súborov, ktorá je generovaná príkazom `updatedb` (a typicky aj pravidelne aktualizovaná spúšťaním `updatedb` z démona) a komprimovaná pomocou prírastkového kódovania. Nástroj vznikol v roku 1982.

Nástroj pri väčšom množstve súborov umožňuje výrazne efektívnejšie vyhľadávanie než prosté iteratívne prehľadávanie adresárovej štruktúry (napríklad cez `find`). Je však potrebná pravidelná aktualizácia indexu, ku ktorej dochádza aj pokiaľ používateľ nástroj aktívne nepoužíva.

Použitie
--------

```
# aktualizuje databázu (trvalo 4 minút a 32,514 s)
$ updatedb --localpaths=/ --prunepaths="/home /srv /dev/shm"

# počet položiek v databáze (trvalo 1,319 s)
$ locate '\*'|wc -l
776084

# vyhľadá súbory, ktoré v názve grub.cfg (trvalo 1,616 s)
$ locate grub.cfg
/boot/grub/grub.cfg
/etc/grub.d/backup/boot_grub/grub.cfg
/usr/share/doc/grub-common/examples/grub.cfg

```

Parametre updatedb v príklade:

* localpaths – umiestnenia, ktoré zaindexuje (rekurzívne)
* prunepaths – umiestnenia, ktoré pri indexácii vynechá (rekurzívne)

Implementácie
-------------

Verzie BSD a GNU Findutils pochádzajú z pôvodnej implementácie. Databáza s informáciami o súboroch je prístupná všetkým používateľom a index je vytváraný pod používateľom root.

`locate` je tiež zahrnutý v systéme MacOS.

`mlocate` (*Merging Locate*) a starší `slocate` (*Secure Locate*) používajú databázu zahŕňajúcu aj prístupové práva k súborom a pri vyhľadávaní zobrazuje len názvy súborov prístupné aktuálnemu používateľovi.

Referencie
----------

1. ↑  WOODS, James A.. *Finding Files Fast* [online]. Usenix, 1983-01-15, [cit. 2016-03-27]. S. 8 – 10. Dostupné online.
2. ↑   *Finding Files* [online]. Free Software Foundation, 2012-11-17, [cit. 2016-03-27]. Dostupné online.
3. ↑  TRMAČ, Miloslav. *mlocate* [online]. [Cit. 2005-03-08]. Dostupné online.
4. ↑  LINDSAY, Kevin. *Secure Locate* [online]. 1999. Dostupné online.

Pozri aj
--------

* mdfind v systéme MacOS

Externé odkazy
--------------

* GNU Findutils
* mlocate
* `locate(1)` – FreeBSD General Commands Manual
* `locate(1)` – OpenBSD General Commands Manual
* `locate(1)` – Linux User's Manual – User Commands
* rlocate – variant využívajúci modul jadra a démona na neustále aktualizácie.
* KwickFind – frontend KDE GUI pre vyhľadanie
* Locate32 – grafický variant pre Microsoft Windows (už nie je aktívne vyvíjaný)

Zdroj
-----

* *Tento článok je čiastočný alebo úplný preklad článku Locate (Unix) na anglickej Wikipédii.*
**Džalál ad-Dín Rúmí**, zvaný **Maulaví/Moulaví/Mawlawí/Maulawí** (\* 30. september 1207 Balch – † 17. december 1273 Konya; bol perzský básnik, teológ a mystik, zakladateľ sufistického rádu tancujúcich dervišov.

Mená
----

Meno *Rúmí* nesie význam *z Rúmu*, čo bolo súhrnné arabské označenie pre Východorímsku ríšu, respektíve Balkán a Anatóliu. Uvádza sa aj pod menami **Džáláluddín Rúmí**, **Muhammad Džaláluddín**, **Chodávendegár**, **Mauláná Chodávendegár** (*Náš majster*), **Mevlana** (tur.) alebo **Celaddin Rumi** (tur.)

Učenie
------

Obsahom Rúmího učenia je sufizmus. Napísal, že keď rozbijeme atóm, nájdeme v ňom zmenšeninu našej slnečnej sústavy. Podla Rúmího sa Zem otáča okolo Slnka a planét je deväť.

Rúmí prežil všetky útrapy pohnutej doby pustošenej vojnami a katastrofami; z vlasti ho vyhnal tatársky vpád, ušiel do cudziny, v mladom veku zostal vdovcom s malými deťmi; pod údermi vrahov, medzi ktorými bol aj jeho vlastný syn, stratil duchovného účiteľa, ktorého miloval viac než seba samého. Napriek tomu všetkému Rúmí vydáva svedectvo o tom, že život má zmysel, že láska a radosť transcendujú všetko utrpenie, a že nič nie je absurdné.

Literatúra
----------

* Vitray-Meyerovitch, E. de: Rúmí a súfismus. Úvod do islámské mystiky, 1993

Externé odkazy
--------------

* FILIT – zdroj, z ktorého pôvodne čerpal tento článok.

Autoritné údaje: * abART: 122079
* BnF: 119039002
* GND: 118716158
* ISNI: 0000 0001 2144 9235
* LCCN: n81059876
* NK ČR: jn19981000927
* SNK: 154757
* ULAN: 500337998
* VIAF: 98930150
* WorldCat: lccn-n81059876
**Joseph Polchinski** (\* 16. máj 1954, White Plains, New York, USA – † 2. február 2018) bol americký fyzik zaoberajúci sa hlavne teóriou strún.

Vyštudoval Canyon del Oro High School v Tucsone, Arizona v roku 1971, bakalársky titul získal na Caltechu v roku 1975, a Ph.D. na Berkeley v roku 1980 pod vedením Stanleyho Mandelstama. Po postdoktorandských pozíciach na SLACu (1980 – 1982) a Harvarde (1982 – 1984) sa stal profesorom na Univerzite v Texase v Austine v rokoch 1984 až 1992. Od roku 1992 bol profesorom na Kalifornskej univerzite v Santa Barbare. Od toho istého roku sa stal tiež členom Kavli Inštitútu teoretickej fyziky v Santa Barbare.

Polchinski je autorom dvojzväzkovej učebnice *Teória strún* 1998 (angl. *String theory*). Medzi jeho najznámejšie príspevky k teoretickej fyzike patria D-brány a takzvaný Polchinského paradox súvisiaci s Novikovým princípom konzistentnosti. V roku 2008 získal Diracovu medailu za prácu na teórii superstrún.

Bibliografia
------------

* POLCHINSKI, Joseph. *String Theory Vol. I: An Introduction to the Bosonic String*. [s.l.] : Cambridge University Press, 1998a. ISBN 0-521-63303-6.
* POLCHINSKI, Joseph. *String Theory Vol. II: Superstring Theory and Beyond*. [s.l.] : Cambridge University Press, 1998b. ISBN 0-521-63304-4.

Referencie
----------

1. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Joseph Polchinski**

Autoritné údaje: * BnF: 14500472j
* GND: 13813247X
* ISNI: 0000 0001 1027 3983
* LCCN: n87120768
* NK ČR: mub2015854653
* ORCID: 0000-0003-4120-0941
* VIAF: 56840835
* WorldCat: lccn-n87120768
**Rebecca Louisa Ferguson Sundström** (\* 19. október 1983, Štokholm, Švédsko) je švédska herečka. Známa je predovšetkým z televízneho seriálu *The White Queen* (2013).

Detstvo a mladosť
-----------------

Matka Fergusonovej je pôvodom Angličanka a jej otec je Švéd. V jej rodine sa hovorilo švédsky aj anglicky, čiže vie hovoriť plynulo obomi jazykmi.

Od 13 rokov pracovala ako modelka a objavovala sa v časopisoch a televíznych reklamách na reklamu na kozmetiku, odevy a šperky.

Od malička sa venovala rôznym tancom a niekoľko rokov učila argentínske tango v tanečnej spoločnosti vo švédskom Lunde.

Kariéra
-------

Do širšieho podvedomia divákov sa dostala v roku 2013, keď bola obsadená do úlohy Elizabeth Woodville v desaťdielnej historickej televíznej dráme BBC *The White Queen*. Jej herecký výkon v seriály ohodnotili filmový kritici obrovskou chválou a získala tiež nomináciu na Zlatý glóbus za najlepšiu herečku v minisérii alebo televíznom filme.

V roku 2015 Fergusonová stvárnila Ilsu Faustovú, hlavnú ženskú úlohu v piatom filme *Mission: Impossible – Rogue Nation,* za čo získala pozitívne ohlasy u filmových kritikov. Svoju úlohu si zopakovala v šiestom filme *Mission: Impossible – Fallout,* ktorý vyšiel v roku 2018*.* 

V roku 2016 hrala vo filme *The Girl on the Train* po boku Emily Blunt. O rok neskôr, stvárnila švédsku opernú speváčku v muzikáli *The Greatest Showman*. V muzikáli sa objavila po boku Hugha Jackmana, Zaca Efrona či Michelle Williams.

V roku 2019 hrala po boku Ewana McGregora, v horrorovom thrillery *Doctor Sleep*, ktorý bol natočený podľa knižnej predlohy Stephena Kinga. V roku 2021 bude mať premiéru film *Dune*, kde stvárni postavu lady Jessicy.

Súkromný život
--------------

V roku 2007 porodila Fergusonová syna, ktorého čakala so svojím priateľom Ludwigom Hallbergom. S priateľom sa neskôr presťahovala do Simrishamnu na juhovýchodnom pobreží Švédska. Pár sa rozišiel v apríli 2015.

V roku 2018 oznámila že čaká druhé dieťa, novým partnerom Rorym. V januári 2019 oznámila, že sa s Rorym zosobášili. Fergusonová s manželom majú dom v Richmonde na juhozápade Londýna kvôli jeho blízkosti k štúdiám Pinewood a Shepperton.

Zdroj
-----

*Tento článok je čiastočný alebo úplný preklad článku Rebecca Ferguson na anglickej Wikipédii.*

Autoritné údaje: * BnF: 16942655s
* GND: 103454022X
* ISNI: 0000 0004 0967 8395
* LCCN: no2015032010
* NK ČR: xx0212216
* VIAF: 303381566
* WorldCat: lccn-no2015032010
JUDr. **Eugen Salkovszký** (maď. *Salkovszky Jenő*; \* 7. máj 1889, Šahy – † 9. júl 1970, Šahy) bol maďarský právnik, publicista a verejný činiteľ v období medzivojnového Česko-Slovenska a Maďarského kráľovstva.

Pochádzal z katolíckej rodiny hontianskeho župného prokurátora. Po stredoškolských štúdiách v Ostrihome pokračoval štúdiom práva v Budapešti a následne zložením advokátskych skúšok. Zúčastnil sa bojov I. svetovej vojny na ruskom, rumunskom a talianskom fronte.

Po vzniku Česko-Slovenska pôsobil ako advokát a venoval sa aj novinárskej činnosti. Publikoval veľa článkov z oblasti verejného práva, verejnej správy a financií. V krajinských voľbách v roku 1935 bol za koalíciu maďarských strán zvolený do Krajinského zastupiteľstva, kde zotrval až do jeho rozpustenia v roku 1938.

Po Viedenskej arbitráži bol ako zástupca novopripojených území kooptovaný do maďarského parlamentu, v ktorom zotrval aj po riadnych voľbách v roku 1939. Okrem toho bol po obsadení Šiah maďarskými vojskami v roku 1938 vymenovaný za vládneho komisára mesta.

Referencie
----------

1. ↑   *Salkovszky Jenő* [online]. Budapešť: Petőfi Irodalmi Múzeum, [cit. 2023-09-18]. Dostupné online.
2. ↑  HAEFFLER, István. *ORSZÁGGYŰLÉSI ALMANACH*. Budapešť : [s.n.], 1940. Dostupné online. S. 301. Archivované z originálu.
3. ↑   Člen krajinského zastupiteľstva slovenského vládnym komisárom Šiah. *Slovenský denník*, 1938-10-29, roč. XXI, čís. 251, s. 4.

Autoritné údaje: * PIM: PIM69269
Zjednodušená animácia, na ktorej lietadlo opakovane prekračuje hranicu vzduchových más a rozdielnych rýchlostiach, čím lietadlo naberá na rýchlosti
**Dynamické plachtenie** predstavuje techniku lietania, ktorá umožňuje získanie energie opakovaným prekročením hraníc vzduchových hmot v rozdielnych rýchlostiach.

Princíp letu
------------

Princípy dynamického plachtenia sa dajú uplatňovať mnohými rôznymi technikami, avšak najjednoduchšia je teoretická uzavretá slučka. Objekt (napr. klzák) najskôr využije stúpavé vetry, ktoré sa prirodzene vyskytujú pri zemskom povrchu (svahové prúdenie, záveterné vlny, tepelné stĺpy a pod.), a vystúpi po nich vyššie. Akonáhle prekročí hranicu vzduchovej hmoty s rozdielnou rýchlosťou, obráti sa o 180° a zostúpi kĺzaním smerom nadol. Po prekročení hranice vzduchovej hmoty sa opäť obráti o 180° a tým dokončí slučku a začne opäť stúpať, avšak tentokrát väčšou rýchlosťou. To mu umožní vystúpiť do väčšej výšky a po ďalšom obrate o 180° môže nabrať ešte väčšiu rýchlosť a tým klesať väčšou rýchlosťou avšak vo vyššom kĺzavom pomere (tzn. doletí ďalej než v prvom kole alebo klesne menej počas tej istej vzdialenosti).

Využitie pri vtákoch
--------------------

Najznámejšími vtákmi, ktoré využívajú princípy dynamického plachtenia sú vtáky z radu víchrovníkotvarých, obzvlášť potom albatrosy. Tieto vtáky strávia väčšinu svojho života na šírom mori, kde vietor fúka prakticky neustále. Dokážu preletieť tisíce kilometrov počas niekoľkých dní iba pomocou vyššie popísaného „ťaženia" energie z vetra (dravce praktikujú predovšetkým statické plachtenie). Albatrosy majú k dynamickému plachteniu aj anatomickú predispozíciu: majú šľachu, s ktorou dokážu „zamknúť" roztiahnuté krídla v naplno roztiahnutej pozícii. Vďaka tomu nemusia počas plachtenia využívať takmer žiadnu energiu a svaly používajú iba pre manévrovanie počas letu.

Referencie
----------

1. ↑   *Autonomous Dynamic Soaring Platform for Distributed Mobile Sensor Arra* [online]. California, US: Computational Biology and Evolutionary Computing Department Sandia National Laboratories, 2002, [cit. 2020-12-01]. Dostupné online. (po anglicky)

Zdroj
-----

*Tento článok je čiastočný alebo úplný preklad článku Dynamické plachtění na českej Wikipédii.*
**Zumba** je tanečný fitnes program,
ktorý vytvoril kolumbijský tréner a choreograf Alberto „Beto"
Perez. Zumba predstavuje aeróbny tréning- ide o formu
intervalového tréningu, využíva sa pomenovanie (intermittent
training)- **„prerušovaný tréning**". Striedajú sa pomalé a
rýchle skladby. Tepová frekvencia sa po dobu tréningu udržuje v
aeróbnej zóne, zvyšuje sa a klesá s meniacou sa skladbou.

História
--------

**Zakladateľom zumby** je kolumbijský
fitnes tréner a choreograf **Alberto „Beto" Perez.** Na zumbu
vlastne prišiel úplnou náhodou v deväťdesiatych rokoch. Jedného
dňa dorazil na svoju hodinu aerobiky, ale zistil, že si zabudol
kazetu s hudbou. Preto použil tú, ktorú počúval cestou na
tréning a improvizoval. Klientom sa to páčilo tak, že si o túto
hodinu potom hovorili sami.

**Alberto Perez** založil neskôr s
presunom do USA z Kolumbie organizáciu **Zumba Fitness LLC**, ktorá
zastrešuje Zumbu po celom svete. Ochrannou známkou „Zumba"
vlasné spoločenstvo **Zumba Fitness LLC**.

Priebeh lekcie
--------------

Lekcia Zumby väčšinou trvá z
pravidla 60 minút, začína **warm-upom**, ktorý čerpá a používa
podobné prvky ako aerobik. V tejto časti inštruktor pripraví
cvičencov nielen po fyzickej, ale aj po psychickej stránke na
ďalšiu časť hodiny. Po rozcvičení nasleduje tanečná párty,
plná **latino-amerických rytmov**, kde hrá hlavnú rolu hudba. Používa
sa prevažne latino-americká hudba (salsa, merengue, reggaeton,
calypso, cumbie, cha-cha, quebradita, mambo, jive ) ďalej sa
stretávame aj s prvkami orientálnych a afrických tancov, s
flamengom a gréckymi tancami.

Hudba je veľmi hlasitá, ako na párty.
Účastníci lekcie sa riadia zmenami hudby v konkrétnej skladby.

Každý tanec má základné kroky a
preto aj Zumba ma svoje **štandardné kroky**. Tieto kroky sú súčasťou
lekcie a preto aj vo variáciách, **aerobikové prvky** do strednej
časti lekcie Zumby nepatria. Latino-americká hudba predstavuje **80%**
z hodiny, zvyšok môže predstavovať moderná hudba, ako napr. hip
hop. Na zemi sa nikdy necvičí, všetko prebieha v stoji. Lekcia
končí pomalou skladbou, keď sa vykoná **cool down** (zníženie
tepovej frekvencie) a **dôležitý strečing**.

Je efektívna, založená na princípe **intervalového tréningu**, ktorý maximalizuje výdaj kalórií, spaľovanie tukov a tónovanie svalov.

Choreografie zahŕňajú striedanie rýchlych a pomalých rytmov na princípe vytrvalostného intervalového tréningu s cieľom vyformovať a posilniť celé telo a zároveň spaľovať tuk.

Zdroje
------

*Tento článok je čiastočný alebo úplný preklad článku zumba na českej Wikipédii (číslo revízie nebolo určené).*

Referencie
----------

1. ↑  Zumba cvičení, Květen 2010
2. ↑  Fun Times Guide, Duben 2009
3. ↑  CNN.com, Prosinec 2008
Pod pojmom **kresťanský pozdrav** rozumieme slovo, alebo frázu, ktorá sa bežne používa v kresťanstve.

Rímskokatolícka cirkev
----------------------

Katolícky pozdrav na kríži pri rybníku Zlátenka, okres Pelhřimov
Rímskokatolícka cirkev má len jeden oficiálny pozdrav na bežné príležitosti. Je to aj tradičný rímskokatolícky pozdrav, bežne používaný medzi príslušníkmi rehoľných rádov.

*Pochválený buď Ježiš Kristus*, (lat. *Laudetur Jesus Christus*)
Typická odpoveď znie:

*Naveky! Amen* (lat. *In sæcula saeculorum amen!* alebo *In aeternum! Amen*)
Pri odchode sa zdraví:

*S Pánom Bohom*
Za pozdravy však možno považovať aj iné, často používané frázy, tie sa však používajú väčšinou v súvislosti s liturgickými obradmi:

*Pán s vami - I s duchom tvojim*
*Pokoj tomuto domu - I všetkým, čo v ňom bývajú*

Gréckokatolícka a pravoslávna cirkev
------------------------------------

Najčastejší pozdrav v Gréckokatolíckej a pravoslávnej cirkvi je

*Slava Isusu Christu! - Slava vo viki!* (nezvykne sa používať slovenský preklad)
alebo

*Christos posredi nas! - I jest i budet!*, po slovensky: *Kristus medzi nami! – Je aj bude!*
Na rozdiel od rímskokatolíckej cirkvi, v gréckokatolíckej a pravoslávnej sa oficiálne pozdravy menia v závislosti od liturgického obdobia, či príležitosti:

*Christós voskrése! – Voístinu voskrése!*, po slovensky: *Kristus vstal zmŕtvych! – Skutočne vstal zmŕtvych!* - v období sviatku Paschy (veľkonočné obdobie)
*Christós raždájestja! – Slavíte jehó! (Slavíte!)*, po slovensky: *Kristus sa rodí! – Oslavujme ho!''* - v období sviatku Narodenia Pána, presnejšie od 25. do 31. decembra.
Iné pozdravy:

*Pokoj tomuto domu - I všetkým, čo v ňom bývajú*

Neoficiálne ľudové pozdravy
---------------------------

V kresťanských oblastiach Slovenska sa môžeme tiež stretnúť aj s inými pozdravmi, väčšinou však ide o ľudovú slovesnosť. Tieto pozdravy sa používajú skôr medzi jednotlivými veriacimi, málokedy pri komunikácií s cirkevným predstaveným, úradom, alebo autoritou:

* *Pozdrav Pán Boh*
* *Pán Boh daj zdravia*
* *Pán Boh s nami a zlé preč!*
* *Chvála Kristu*
* *Boh s tebou*
* *Boh nech ťa ochraňuje*, resp. na Spiši v skrátenej dialektickej forme „*Božechraň*"

Referencie
----------

1. ↑   *Pozdravy gréckokatolíka* [online]. Gréckokatolícka eparchia Košice. Dostupné online.
2. ↑   *Andrej Škoviera: Veľký týždeň a Pascha - komentár k bohoslužbám, čítaniam, ikone a sviatku* [online]. grkat.net. Dostupné online.
3. ↑   *Andrej Škoviera: Narodenie Pána - výklad sviatku, ikony a komentár k sláveniu* [online]. Farnosť Rafajovce. Dostupné online.
4. ↑   *Základné pozdravy a modlitby gréckokatolíka* [online]. Gréckokatolícka cirkev Humenné. Dostupné online.

Zdroje
------

* , Pozdravy, zoε - e-zine Prešovskej archieparchie
* , Katolícky pozdrav, Farnosť Hrabušice

Externé odkazy
--------------

* O tom, ako sa máme navzájom pozdraviť, Don Bosco dnes - Mariánske zvony 6/2004, sfr.cz
* Kresťanský pozdrav, zoe.sk
Pohľad na kozmodróm v roku 2021
Mapa kozmodrómu
**Kozmické centrum Satiša Dhawana**, predtým nazývané **Sriharikota High Altitude Range**, alebo jednoducho **kozmodróm Šríharikota**, je indický kozmodróm, ktorý sa nachádza v indickom štáte Ándhrapradéš na ostrove Šríharikota na pobreží Bengálskeho zálivu. V súčasnosti ide o jediný indický kozmodróm a štartujú (resp. štartovali) z neho nosné rakety SLV, ASLV, PSLV, GSLV a LVM 3.

Ostrov Šríharikota sa nachádza asi 280 km od sídla indickej kozmickej agentúry Indian Space Research Organization (ISRO) v Bangalúre. Od roku 1971 slúžil ako raketová strelnica na vypúšťanie suborbitálnych sondážnych rakiet, výstavba samotného kozmodrómu sa začala v roku 1974. 10. augusta 1979 z neho prebehol prvý indický pokus o vypustenie vlastného satelitu, nosná raketa SLV sa však zrútila krátko po štarte do mora. K prvému úspešnému orbitálnemu štartu došlo 18. júla 1980 a raketa SLV pri ňom vyniesla prvý indický satelit Rohini. 

Postupne sa kozmodróm rozširoval a v súčasnosti sa na ňom nachádzajú dve kompletné štartovacie rampy, tretia je vo výstavbe. V roku 2002 bol kozmodróm premenovaný na počesť Satiša Dhawana, jedného z hlavných pionierov indickej kozmonautiky. 23. februára 2004 došlo v budove výrobného závodu na tuhé pohonné látky, ktorý je súčasťou kozmodrómu, k výbuchu, pri ktorom zahynulo 6 pracovníkov kozmodrómu. Dňa 22. októbra 2008 odtiaľto odštartovala prvá indická sonda Čandraján 1 k Mesiacu. Štart aj misia bola úspešná. Dňa 22. júla 2019 odtiaľto odštartovala druhá indická mesačná sonda Čandraján 2.

Externé odkazy
--------------

* Oficiálna stránka (po anglicky)


|  |  |
| --- | --- |
| Portal | Kozmonautický portál |

| * z
* d
* u
Kozmodrómy |
| --- |
| Ázia | Čína - **CNSA**: Ťiou-čchüan • Tchaj-jüan • Si-čchang • Wen-čchang ♦ India - **ISRO**: SDSC • VSSC • TERLS ♦ Irán - **ISA**: Semnan ♦ Izrael - **ISA**: Palmachim ♦ Japonsko - **JAXA**: Tanegašima • Učinura ♦ Kazachstan - **RKA**: Bajkonur ♦ Severná Kórea - **KCST**: Tonghae • Tongch'ang-dong ♦ Pakistan - **SUPARCO**: Sonmiani • Rusko - **RKA**: Dombarovskij • Vostočnyj ♦ Južná Kórea - **KARI**: Naro |  |
| Európa | Rusko - **RKA**: Kapustin Jar • Pleseck • Švédsko - **SSC**: Esrange |
| Severná Amerika | Kanada - **CAF**, **CSA**: Fort Churchill ♦ USA - **NASA**: KSC • Wallops ♦ USA - **DoD**: Cape Canaveral • Vandenberg ♦ USA - Súkromné: Corn Ranch • Kodiak Launch Complex • Mid-Atlantic Regional Spaceport • Mojave Airport & Spaceport • Oklahoma Spaceport • Spaceport America • SpaceX Starbase |
| Južná Amerika | Brazília - **FAB**, **AEB**: Barrier of Hell Launch Center • Alcântara Launch Center ♦ Francúzsko - **ESA**, **CNES**: Guyanské stredisko pre vesmír |
| Pacifik | Marshallove osgtrovy - **DoD**: Reagan Test Site Mobile - Súkromné: Ocean Odyssey |

Súradnice: 13°43′12″S 80°13′49″V﻿ / ﻿13,72°S 80,230278°V﻿ / 13.72; 80.230278
Symbol rozcestia O iných významoch výrazu *Lokša* pozri *Lokša (rozlišovacia stránka)*.

Lokše s hydinovou pečienkou a poľníčkom
**Lokša** (nárečovo aj *lokeš* alebo *lokoš*; čes. *lokše*) je druh zemiakových placiek obľúbený v kuchyni Slovenska a južnej Moravy.

Príprava
--------

Lokše sa vyrábajú z varených zemiakov, ktoré sa nastrúhajú a zmiešajú s múkou a soľou. Vypracuje sa cesto a rozvaľká na čo nejtenšie placky, ktoré sa pečú nasucho na rozpálenej platni. Na Slovensku je obľúbenejší slaný variant, kde sa hotové placky mažú masťou (najlepšie husacou) a prihrýzajú k polievke, prípadne sa plnia kyslou kapustou či mletým mäsom. Husacími lokšami je preslávená najmä obec Slovenský Grob. Moravania tradične pripravujú sladké lokše, ktoré sa potrú džemom, zvinú ako palacinky a posypú makom a cukrom, niekedy tiež prelejú rozpusteným maslom.

Externé odkazy
--------------

* Lokše s husími játry (po česky)
* Slovácké patenty (po česky)

Zdroj
-----

*Tento článok je čiastočný alebo úplný preklad článku Lokše na českej Wikipédii.*
Samuel Bóniš v roku 1848
**Samuel Bóniš** (prídomok *Bónis de Tolcsva*; maď. *Bónis Sámuel*; \* 30. september 1810, Veličná – † 22. november 1879, Budapešť) bol poslanec uhorského snemu.

Životopis
---------

Jeho otcom bol Samuel Bóniš, podžupan Sabolčskej župy, a matka Barbora Danielová. Štúdium začal v Sárospataku, no neskôr pokračoval v štúdiách práva vo Viedni, kde sa spoznal s Františkom Kazinczym, ktorý mal naňho obzvlášť silný vplyv. V roku 1830 bol právnickým koncipientom v uhorskom sneme a v roku 1831 zložil advokátsku skúšku a následne bol zamestnaný ako referent ústredného výboru, zriadeného na kontrolu cholery. Bol vymenovaný za čestného notára Sabolčskej župy a o rok neskôr sa stal slúžnym sudcom. V rokoch 1839 - 1840 bol vyslancom Sabolčskej župy v sneme a prešiel do opozície. Aktívne sa podieľal na rokovaniach a na tvorbe zákonov z roku 1848. Zúčastnil sa prvého voleného snemu v Pešti ako zástupca volebného obvodu Tiszalök, ktorý zastupoval aj v rokoch 1861 a 1865 ako člen Rezolučnej strany. Neskôr sa stal členom Strany ľavého stredu.

V posledných dňoch decembra 1848 ho Ľudovít Košut poveril prevozom kráľovskej koruny. Priviezol ju z Budína vo vlastnom koči so sprievodom 30 granátnikov. Išlo o prvý sprievod, ktorý prešiel po vtedy dokončenom Széchyniovom reťazovom moste. Počas obdobia uhorskej vlády sídliacej v Debrecíne počas uhorskej revolúcie zastával okrem funkcie štátneho tajomníka ministerstva spravodlivosti aj niekoľko ďalších. V Sabolčskej župe bol vládnym komisárom pre armádu. Po porážke revolúcie sa asi desať mesiacov skrýval, potom ho zajali a odviedli do Pešti. Bol odsúdený na smrť, ale dostal milosť a desať rokov strávil v zámockom väzení v Olomouci. Na slobodu sa dostal koncom roku 1856.

V roku 1869 sa stiahol z politického života. Bol vymenovaný za sudcu kasačného súdu a v roku 1870 sa stal predsedom Najvyššieho trestného súdu. V roku 1878 mu cisár František Jozef udelil Rytiersky kríž Rádu svätého Štefana.

Poznámky
--------

1. ↑  Tvar priezviska podľa.

Referencie
----------

1. ↑  BÓNIŠ, František. In:  *Slovenský biografický slovník*. Zväzok I. A – D. Martin : Matica slovenská, 1986. 544 s. S. 290.
2. ↑  Valószínűleg a Szabolcs vármegyei Tiszanagyfalu.
3. ↑

Zdroje
------

*Tento článok je čiastočný alebo úplný preklad článku Bónis Sámuel na maďarskej Wikipédii.*

Autoritné údaje: * PIM: PIM48703
**AJ Produkter** je švédska firma so sídlom v Halmstad, ktorá poskytuje produkty pre vybavenie kancelárií, skladov a priemyselných prevádzok.

Spoločnosť bola založená v roku 1975 Andersom Johanssonom v dome jeho rodičov v Hyltebruku v západnom Smålande. V roku 2011 sa spoločnosť AJ Produkter rozrástla na skupinu s miliardovým obratom a 821 zamestnancami, ktorá pôsobí v približne 20 krajinách po celej Európe. Na konci roka 2010 prevzal bývalý hokejista Jonas Bergqvist pozíciu generálneho riaditeľa od Andersa Johanssona, ktorý sa stal úradujúcim predsedom predstavenstva. Bergqvist odišiel v roku 2012 a Anders Johansson sa znovu ujal pozície generálneho riaditeľa. V roku 2017 mala skupina AJ Produkty obrat 2,58 miliardy švédskych korún s 821 zamestnancami.

Na Slovensku pôsobí od roku 1995 dcérska spoločnosť **AJ Produkty a.s.** (pôvodným názvom *AJ OZAP a.s.*), ktorá vznikla fúziou s existujúcou slovenskou nábytkárskou firmou OZAP.

Referencie
----------

1. ↑   AJ Postorder Aktiebolag - Företagsinformation. *www.allabolag.se*. Dostupné online [cit. 2020-07-15].
2. ↑   Handelskammaren spanar in AJ Produkter. *web.archive.org*, 2013-03-24. Dostupné online [cit. 2020-07-15]. Archivované z originálu.
3. ↑   Bergqvist slutar som koncernchef - Hylte - www.hallandsposten.se. *web.archive.org*, 2012-06-23. Dostupné online [cit. 2020-07-15]. Archivované 2012-06-23 z originálu.
4. ↑   Komu patrí legendárne logo na hokejových dresoch? Túto úspešnú firmu by si mal poznať. *Startitup*. Dostupné online.

Zdroj
-----

*Tento článok je čiastočný alebo úplný preklad článku AJ produkter na švédskej Wikipédii.*
**Blatný potok** je vodný tok v Slovenskom krase, ľavostranný prítok Turne, dĺžka 14 km. Niekedy sa označuje neštandardizovanými názvami **Chotárny potok** alebo aj **Blatnica**.

Pramení na rozhraní Slovenského krasu a Volovských vrchov (podcelok Pipitka), pod Hajdúchovým vrchom (1 119,5 m n. m.), v nadmorskej výške cca 945 m n. m. Oddeľuje dve planiny Slovenského krasu – Horný vrch na západe a Zádielska planina na východe.

V hornej časti preteká Blatnickou dolinou východným smerom, sprava priberá krátky prítok spod Matesovej skaly (924,5 m n. m.) a oblúkom sa stáča na juhovýchod. Preteká krasovou oblasťou dolnej časti Blatnickej doliny, sprava priberá Šajbový potok a prerezáva sa masívom v oblasti Havranej skaly (770,1 m n. m.) do Zádielskej doliny.

Tu utvára hlboko zarezanú kaňonovitú dolinu s viacerými jaskyňami a skalnými útvarmi. Z pravej strany priberá Baksovský potok a postupne sa stáča viac na juh, na ľavom brehu oddeľuje skupinu tzv. *Krkavčích skál*. 

Vteká do Turnianskej kotliny, preteká obcou Zádiel, následne cez Dvorníky, kde vytvára dve ramená, pričom hlavné pokračuje na juh, vytvára ostrú zákrutu a pod Dlhým vrchom (428,1 m n. m.) ústi do Turne. Druhé rameno (Zádielský náhon) pokračuje oblúkom na východ, napája Turniansky rybník, preteká okrajom obce Turňa nad Bodvou a v jej blízkosti ústi do Hájskeho potoka.

Referencie
----------

1. 1 2   *Názvy vodných tokov* [online]. Bratislava: Úrad geodézie, kartografie a katastra SR, [cit. 2023-02-24]. Dostupné online.
2. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-02-24]. Dostupné online.
3. ↑   *Mapový portál HIKING.SK* [online]. Denník N, [cit. 2023-02-24]. Dostupné online.

| * z
* d
* u
Vodné toky v povodí **Turne** |
| --- |
| *Turňa* → *Bodva* → *Slaná* → *Tisa* → *Dunaj* |
| Vodné toky | Baksovský potok · Bazínsky potok · Hájsky potok · Hrušovský potok · Chotárny potok (prítok Turne, Hrušov) · Blatný potok (prítok Turne) · Sobotiskový potok · Šajbový potok · **Turňa** · Vápenný potok · Zádielsky náhon · Zadný potok |
| Vodné plochy | Hrhovské rybníky · Hrušovské rybníky · Turniansky rybník |
| vodopády | Hájske vodopády |
**Metod Olympský** alebo **Metod z Olympu** (\* asi 260 – † asi 311) bol kresťanský biskup a po grécky píšuci cirkevný otec. Pôsobil ako biskup v lýkijskom Olympe a neskôr podľa sv. Hieronyma v Týre (čo je však málo pravdepodobné, pretože Eusebius tu v daných časoch hovorí o iných biskupoch). Zomrel pravdepodobne mučeníckou smrťou počas prenasledovania kresťanov cisárom Maximinom Daiom v roku 311.

Prvé správy o Metodovi podáva sv. Hieronym vo svojom diele *De viris illustribus*. Staroveký kresťanský kronikár Eusebios z Kaisareie Metoda nespomína, pravdepodobne pre Metodovu silnú kritiku niektorých Órigenových náuk, najmä Órigenovej teórii totožnosti pozemského a vzkrieseného tela. Na druhú stranu, Metod bol podobne ako Órigenes silno ovplyvnený platonizmom a používal silne alegorickú exegézu.

Katolícka cirkev si ho pripomína 18. septembra, pravoslávne cirkvi 3. júla podľa gregoriánskeho kalendára a 20. júna podľa juliánskeho kalendára.

Dielo
-----

Z diel svätého Metoda z Olympie sa v úplnej podobe zachovala *Hostina desiatich panien* (lat. *Convivium decem virginum*, gr. *Symposion he peri hagneias*), rozhovor desiatich panien o hlavných témach kresťanskej viery. Dej je situovaný do záhrady Cnosti (Areté), dcéry Filozofie, kde desať panien v priebehu hostiny hovorí o ideálnom spôsobe života, ktorý si zvolili. Každá panna vysloví jednu úvahu. Patristický text bol výrazne ovplyvnený Bibliou. V deviatom rozhovore sa pri hájení viery vo vzkriesenie tela Metod prejavuje ako zástanca milenarizmu.

Z väčšej časti zachované sú aj Metodove spisy *O slobodnej vôli* (*Peri tou autexousiou*) a *O vzkriesení* (*Aglaophon he peri tes anastaseos*), ktoré boli napísané vo forme dialógu. V spise *O slobodnej vôli* útočí na gnostické učenie o pôvode zla a slobodnej vôli. Dielo je písané formou dialógu. V traktáte *O vzkriesení* sa Metod stavia proti Origenovej náuke o vzkriesení tela a jeho identite s pozemským telom.

Z ďalších dialektických diel sa zachovali staroslovienske zlomky *O živote* (lat. *De vita*), kde sa Metod zaoberá otázkou života a rozumného správania sa, *O jedlách* (lat. *De cibis*), kde popisuje rozlišovanie jedál u Židov, *O malomocenstve* (lat. *De lepra*) a *O pijaviciach* (lat. *De sanguisuga)*.

Z nezachovaných diel sa vie o existencii traktátu proti novoplatonikovi Porfyriovi z Tyru, o spise *Pythonissa* proti Órigenovi, o komentároch na Genesis a Pieseň piesní, o spise *O mučeníkoch* a o dialógu *Xenón*.

Zdroje
------

1. ↑  METOD OLYMPSKÝ. In: KRAFT, Heinrich. *Slovník starokresťanskej literatúry*. Preklad Vojtech Mikula. Trnava : Dobrá kniha, 1994. 441 s. ISBN 80-7141-048-9. S. 323–324.
2. ↑  Eusebius, of Caesarea, Bishop of Caesarea, approximately 260-approximately 340, author.. *Historia ecclesiastica*. [s.l.] : [s.n.].
3. ↑   *De viris illustribus*. [s.l.] : [s.n.]. S. kapitola 83.

* *Tento článok je čiastočný alebo úplný preklad článkov Methodius of Olympus na anglickej Wikipédii a Metoděj z Olympu na českej Wikipédii.*

Autoritné údaje: * BnF: 12163497w
* GND: 118581422
* ISNI: 0000 0004 4506 2416
* LCCN: n83182082
* NK ČR: skuk0004066
* VIAF: 288530560
* WorldCat: lccn-n83182082
**Lampros** (starogr. *Λάμπρος*; \* asi 520 pred Kr. Atény – † 450 pred Kr. Atény) bol starogrécky hudobník a učiteľ hudby.

Lampros z Atén bol známy svojou striedmosťou a zdržanlivosťou v kompozícii, ktorá sa neskôr prejavila v štýle aj u jeho študenta Sofokla. Zdá sa, že žil zdržanlivým životom, odmietal vraj piť víno, čo nebolo práve typické muzikantské správanie. Athénaios vo svojom diele *Deipnosofistai* zaznamenal informácie o diskusiách pri večeriach (o symposiach), ktoré umožňujú nahliadnuť do vtedajšieho života. Píše, že predstaviteľ antickej komédie Frynichos povedal, že „*čajky nariekali, keď medzi nimi zomrel Lampros, človek, ktorý pil vodu, subtílny hypersofista, suchá kostra Múz, nočná mora pre slávikov, hymnus Háda.*"  Platón v diele Obrana Sokratova uznáva Lampra za dobrého učiteľa hudby, hoci nie až takého akým bol Konnos, syn Metrobia (Sokrata mohol jeho otec alebo mentor zoznámiť s uznávanými učiteľmi, akým bol tiež hudobník Lampros). Lampra ocenil aj Cornelius Nepos.

Podľa nemeckého muzikológa H. Aberta chronologické dôvody bránia stotožniť Lampra, o ktorých sa zmieňuje komický básnik Frynichos, Platón alebo Cornelius Nepos, s homonymným Lamprom, majstrom hudby a tanca, učiteľom Sofokla, ktorého spomína Athenaios. Či tieto zdroje odkazujú na tú istú osobu, je predmetom diskusie medzi odborníkmi.

Americký historik John W. Barker napr. predpokladá, bez toho, aby uviedol na akom základe, že by sa malo rozlišovať medzi Lamprom, ktorého spomína Frynichos a postavou rovnakého mena, o ktorej sa zmienil Platón. Rozlíšenie predpokladané Barkerom sa ale javí ako neopodstatnené. Určite je ale vylúčená možnosť (najmä chronologicky) stotožniť Lampra spomínaného v týchto písomných prameňoch s Lamprom z Erythrai, ktorého byzantský lexikón Suda spomína ako jedného z Aristoxenových učiteľov.

Referencie a bibliografia
-------------------------

1. 1 2  Daniel Lee Baumgartner Sr, Daniel Lee Baumgartner. *Logos Arete: A Lexicon of the Ancient Greeks*. Bloomington : AuthorHouse, 2008. ISBN 978-14-3436-284-1. S. 225.
2. ↑  Nikolaos Aspiotes. *Prosopographia musica Graeca*. Berlin : Frank & Timme GmbH, 2006. ISBN 978-38-6596-083-2. S. 214.
3. ↑  Lucia Guerrini: Enciclopedia dell’Arte Antica, Classica e Orientale, Roma 1959, Treccani, *Lampro*
4. ↑  Frank N. Magill. *The Ancient World*. London : Routledge, 2003. ISBN 978-11-3545-739-6. S. 1062.
5. ↑  John Hazel. *Who's Who in the Greek World*. London : Routledge, 2013. ISBN 978-11-3480-224-1. S. 225.
6. ↑  Athénaios z Naukratidy, *Deipnosofistai*, 2,21.
7. ↑  Tim Rayborn. *Beethoven's Skull*. New York : Skyhorse, 2016. ISBN 978-15-1071-272-0. S. 18-19.
8. ↑  Andreas Markantonatos. *Brill's Companion to Sophocles*. Leiden : BRILL, 2015. ISBN 978-90-0421-762-1. S. 288-289.
9. ↑  Armand D’Angour. *Socrates in Love: The Making of a Philosopher*. London : Bloomsbury Publishing, 2019. ISBN 978-14-0888-390-7. S. 161.
10. 1 2 3  Amedeo Visconti. *Aristosseno di Taranto*. Paris : Publications du Centre Jean Bérard, 2020. ISBN 978-23-8050-013-4. S. 143-144.
11. ↑  Stavros Tsitsiridis, Plato. *Platons Menexenos*. Berlin : Vieweg+Teubner Verlag, 1998. ISBN 978-35-1907-656-8. S. 169.
**Timothy James McVeigh** (\* 23. apríl 1968, Lockport, New York, USA – † 11. jún 2001, Terre Haute, Indiana) bol bývalý americký vojak, odsúdený a popravený za účasť na bombovom útoku na budovu v Oklahoma City v roku 1995, pri ktorom zomrelo 168 ľudí. Do 11. septembra 2001 to bol počtom obetí najväčší teroristický útok na území USA.

Biografia
---------

Narodil sa v malom meste Lockport v štáte New York ako druhé z troch detí, rodičia sa rozviedli, keď mal 10 rokov. Po ukončení strednej školy v máji 1988 vstúpil do armády, zúčastnil sa vojny v Perzskom zálive v roku 1991, následne ako veterán pôsobil ako člen security guard.

Bombový útok v Oklahoma City
----------------------------

*Bližšie informácie v hlavnom článku: Bombový útok v Oklahoma City*
19. apríla 1995 o 9:02 hod. na parkovisku pred federálnou budovou v Oklahoma City explodovala dodávka s výbušninami. Silu výbuchu bolo možné prirovnať k dvom tonám trhaviny. Tlaková sila budovu prelomila a strhla niekoľko poschodí. Pri výbuchu zahynulo 168 ľudí vrátane mnohých detí, nakoľko na druhom poschodí budovy bola detská škôlka. Necelé dve hodiny po výbuchu zastavila dopravná polícia za prekročenie rýchlosti automobil Mercury, ročník 1977 na diaľnici blízko mesta Perry. Vodič bol ozbrojený a bol vzatý do väzby, následne bol identifikovaný ako Timothy McVeigh a na základe svedectva muža, ktorý mu požičal dodávku, ktorá explodovala, sa stal hlavným podozrivým.

Motivácia k bombovému útoku
---------------------------

McVeigh pri výsluchu uviedol, že bombový útok na federálnu budovu bol odplatou za útok na farmu sekty Davidiánov vo Waco v štáte Texas v roku 1993. Tiež hovoril o incidente v Ruby Ridge v roku 1992. Bol presvedčený, že sa jednalo o ďalšie dôkazy miešania sa federálnej vlády do života občanov. McVeigh bol stúpencom krajne pravicových združení ako Hnutie kresťanskej identity.

Odsúdenie a poprava
-------------------

Timothy McVeigh bol 20. októbra 1995 odsúdený na trest smrti, po sérií odvolaní mu bol trest potvrdený 13. júna 1997. Nakoľko pri bombovom útoku zahynuli viacerí federálni zamestnanci, bol súdený na federálnej úrovni. Popravený bol 11. júna 2001 smrtiacou injekciou.

Referencie
----------

1. ↑  Perlstein, G.R.: Výbuch v Oklahoma City a milice, In: Encyklopedie světový terorizmus, s. 473-478

Iné projekty
------------

Commons
* Spolupracuj na Commons Commons ponúka multimediálne súbory na tému **Timothy McVeigh**

Externé odkazy
--------------

* "Bad Day Dawning"
* Timothy McVeigh's April 27, 2001 letter to reporter Rita Cosby
* Timothy McVeigh's Prison Dossier
* The Timothy McVeigh Story: The Oklahoma Bomber
* Voices of Oklahoma interview with Stephen Jones
* Ted Kaczynski's letter to the writers of the book, *American Terrorist*
* Execution of Timothy McVeigh - USA Today

Autoritné údaje: * GND: 119517760
* ISNI: 0000 0000 5536 2587
* LCCN: no96020128
* NK ČR: js20011212054
* VIAF: 475149106216568491698
* WorldCat: lccn-no96020128